SL Uradni list Evropske unije C 239/14

Sporočilo francoske Vlade glede Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih ali plinastih ogljikovodikov, imenovano dovoljenje „Permis de Ferrières“)

(2006/C 239/04)

(Besedilo velja za EGP)

Družba Essence de Paris s sedežem na 26bis, rue des Cornouiller, F-780 Verneuil sur Seine, je 16. avgusta 2005 zaprosila za izključno dovoljenje za iskanje tekočih ali plinastih ogljikovodikov, imenovano „Permis de Montargis“, na površini približno 538 kvadratnih kilometrov, ki pokriva del departmaja Loiret. Ta začetni zahtevek je bil predmet javnega razpisa, objavljenega v UL C 27 z dne 3. februarja 2006.

Družba Lundin International s sedežem v MacLaunay, 51210 Montmirail, Francija, je 28. februarja 2006 vložila zahtevek, ki je konkurenčen zahtevku „Permis de Montargis“, v katerem je zaprosila za izključno dovoljenje za iskanje tekočih ali plinastih ogljikovodikov, imenovano „Permis de Ferrières“, za obdobje treh let, na površini približno 403 kvadratnih kilometrov, ki pokriva del departmajev Loiret in Seine et Marne. Območje iz zahtevka je omejeno z loki poldnevnikov in vzporednikov, ki povezujejo točke, določene v nadaljevanju z njihovimi geografskimi koordinatami, pri čemer izhodiščni poldnevnik poteka skozi Pariz.

Točke Zemljepisna dolžina Zemljepisna širina A 0,30 V. z. d. 53,50 S. z. š. B 0,60 V. z. d. 53,50 S. z. š. C 0,60 V. z. d. 53,30 S. z. š. D 0,30 V. z. d. 53,30 S. z. š.

Ta zahtevek vključuje del, ki je skupen zahtevku „Permis de Montargis“, za katerega je rok za predložitev že potekel, in zunanji del. Ta javni razpis zadeva le naveden zunanji del. Območje, ki ga pokriva, je omejeno z loki poldnevnikov in vzporednikov, ki povezujejo točke, določene v nadaljevanju z njihovimi geografskimi koordinatami, pri čemer izhodiščni poldnevnik poteka skozi Pariz.

Točke Zemljepisna dolžina Zemljepisna širina A 0,30 V. z. d. 53,50 S. z. š. B 0,60 V. z. d. 53,50 S. z. š. C 0,60 V. z. d. 53,40 S. z. š. D 0,30 V. z. d. 53,40 S. z. š.

Predložitev zahtevkov

Vlagatelji začetnih in konkurenčnih zahtevkov morajo dokazati, da izpolnjujejo pogoje, potrebne za pridobitev dovoljenja, opredeljene v členih 3, 4 in 5 spremenjenega odloka 95-427 z dne 19. aprila 1995 o rudarskih pravicah, ki ostajajo v veljavi na podlagi člena 63 odloka 2006-648 z dne 2. junija 2006 o rudarskih pravicah in pravicah podzemnega skladiščenja.

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim s prej navedenim odlokom 95-427.

Konkurenčni zahtevki se naslovijo na ministrstvo, pristojno za rudarstvo, na spodaj navedeni naslov. Odločitve o začetnih in konkurenčnih zahtevkih bodo sprejete v dveh letih od datuma prejema začetnega zahtevka s strani francoskih organov in najpozneje 16. avgusta 2007.

Pogoji in zahteve za izvajanje dejavnosti in njeno prenehanje

Vlagatelji se sklicujejo na člena 79 in 79.1 rudarskega zakonika in na spremenjeni odlok št. 95-696 z dne 9. maja 1995 o odprtju rudarskih del in rudniškem nadzoru (Journal officiel de la République française, 11. maj 1995).

Dodatne informacije so na voljo pri Ministrstvu za gospodarstvo, finance in industrijo (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo), 61, boulevard Vincent-Auriol, Télédoc 133, F-75703 Paris Cedex 13 [telefon: (33-1) 44 97 23 02, telefaks: (33-1) 44 97 05 70].

Zgoraj omenjene zakonske in druge določbe so na voljo na spletni strani:

http:// www.legifrance.gouv.fr.

(1) UL L 164, 30.6.1994, str. 3.